Þessa elsku fallegu köku útbjó ég fyrir um mánuði síðan og loks kemur hún hingað inn fyrir ykkur að njóta . Mynd af henni var fyrst notuð til þess að auglýsa jólabaksturskeppni Matarvefs mbl og síðan birtist uppskriftin einnig fyrr í vikunni í Hátíðarmatarblaði Morgunblaðsins . Þóra ritsýra Matarvefsins hringdi í mig daginn áður en hana vantaði mynd af köku til að prýða jólabaksturskeppnina . Ég var að fara að halda kökunámskeið daginn eftir en ákvað engu að síður að slá til . Hún var með ákveðna hugmynd , já eiginlega bara alveg mjööög ákveðna hugmynd að því hvernig hún vildi að kakan myndi líta út , hahaha . Hugmyndin er því frá henni komin eftir að hún sá köku skreytta á þennan hátt hjá Blue Bowl Recipes . Ég fylgdi skreytingaraðferð frá þeim en notaði í kökuna TORO kryddkökumix og útbjó rjómaostakrem á milli og til að hjúpa hana . Síðan fengu auðvitað þátttakendur á námskeiðinu mínu daginn eftir að njóta hennar . Þóra sendi pabba sinn út í garð að saga eikartré og skutlaði til mín forláta eikarbitanum kortér í samsetningu á dásamlegheitunum . Ég skrúfaði marmaradisk af kökufæti og skrúfaði eikarplötuna á hann í staðinn svo úr varð þessi dásamlega náttúrulegi kökudiskur sem passaði vel fyrir þessa myndatöku . Ég lék mér örlítið með kryddkökumixið eins og ég á til með að gera og úr varð alveg hreint fullkomin kryddkaka með jólaívafi . Þessi sykruðu trönuber og rósmaríngreinar er síðan leikur einn að gera og væri nær að skreyta allt sem tengist jólum og mat með þessari fegurð . Kryddkaka í jólabúningi 300 g brætt smjör 1 pk Royal vanillubúðingur Hitið ofninn 170°C . Hrærið saman eggjum , vatni og bræddu smjöri . Bætið kökuduftinu saman við ásamt kanil og skafið niður á milli þar til blandan er slétt og fín . Að lokum fer Royal búðingsduftið saman við og aftur er blandað vel . Spreyið 3 x 20 cm form með matarolíuspreyi og skiptið deiginu niður á milli formanna . Bakið í um 30 mínútur eða þar til prjónn kemur hreinn út . Kælið botnana vel og skerið þá ofan af þeim með kökuskera til að hafa þá alla jafna og slétta . 200 g smjör við stofuhita 150 g rjómaostur við stofuhita 250 g Mascarpone ostur við stofuhita 2 msk. mjólk Þeytið saman smjör , rjómaost og Mascarpone ost þar til létt og ljóst . Setjið flórsykurinn saman við í nokkrum skömmtum ásamt mjólk , vanilludropum og salti . Hrærið þar til slétt og fallegt krem hefur myndast . Smyrjið um 1 cm þykku lagi á milli botnanna og á toppinn og rétt þekjið hliðarnar með kremi svo það sjáist vel í botnana í gegn . Skreytið og kælið þar til bera á kökuna fram . 100 g sykur + 200 g til að rúlla upp úr ( samtals 300 g ) Hitið saman 100 g sykur og vatn að suðu og hrærið þar til sykurinn er uppleystur , takið þá af hellunni . Dýfið rósmaríngreinum í sykurlöginn , hristið hann aðeins af og leggið þær á bökunarpappír í um 15 mínútur . Því næst má setja trönuberin í pottinn og setja lok / viskastykki yfir og leyfið þeim að liggja í pottinum í um 15 mínútur . Takið þá trönuberin upp úr , hristið eins mikið af sykurleginum af þeim og þið getið og leggið á bökunarpappír í um 30 mínútur . Á meðan trönuberin hvíla má setja 200 g af sykri í grunna og víða skál og rúlla rósmaríngreinunum upp úr sykrinum og setja á nýjan hreinan bökunarpappír til þess að leyfa þeim að þorna . Þegar trönuberin hafa fengið að þorna í um 30 mínútur má einnig velta þeim upp úr sykrinum og færa yfir á nýjan bökunarpappír til að þorna . Það ætti að duga að leyfa þessu að liggja í um 15 - 30 mínútur og síðan nota til þess að skreyta kökuna eftir hentugleika . Ef þessi kaka kemur ykkur ekki í jólaskap þá veit ég ekki hvað !